
РЕПУБЛИКА СРБИЈА

КОЛУБАРСКИ УПРАВНИ  ОКРУГ

Ваљево, Карађорђева 31

тел: 014/221-655, факс 014/227-466

______________________________________________________________________________

Ваљево: 27.06.2016. год.

Број:909-03-00002/2016-01

З А П И С Н И К

Са Треће седнице Савета Колубарског управног округа, одржане 27.06.2016. године са почетком у 10.00 часова код начелника управног округа, у сали на другом спрату.
Присутни:

1. Горан Миливојевић, начелник Колубарског управног округа,
2. Драган Алексић, председник општине Осечина,
3. Андрија Живковић, председник општине Лајковац,

4. Верка Лукић, помоћник председника општине Уб, 

5. Горан Рангелов, начелник општинске управе, Мионица,

6. Милан Михаиловић, начелник Одељење за ванредне ситуације, Ваљево,
7. Др Бранка Михољчић, шеф одсека за санитарни надзор, Ваљево,

8. Слободан Максимовић, ветеринарски специјалистички институт Шабац,

9. Драган Живановић, шеф ветеринарске инспекције, Ваљево,

10. Рабат Игор, ветеринарска комора, Осечина,

11. Др Марија Гавриловић, директор Завода за јавно здравље, Ваљево,

12. Марко Миловановић, пом. командира ПИ ПУ Ваљево,

13. Радиша Панић, директор Пољопривредне саветодавне и стручне службе, Ваљево,

14. Сретен Глигорић, пољопривредна служба, Осечина,

15. Ненад Кусуровић, руководилац зоохигијенске службе, Уб,
16. Драган Јанковић, шеф одсека у стручној служби, секретар Савета округа.

17. Анђелка Филиповић, лице на стручној пракси.

На  почетку седнице Савета, Горан Миливојевић, начелник округа и председавајући  поздравио је  присутне и честитао новопостављеним председницима општинa, а затим  отворио трећу седницу другог сазива  Савета Колубарског управног округа у 2016. години у проширеном саставу.
Предложио је  ДНЕВНИ РЕД,  који је једногласно прихваћен, са следећим тачкама:


1.Спровођење законски обавезних мера на подручјима угроженим и зараженим нодуларним дерматитисом;


2. Предлог закључака Савета, и

3. Разно.

1. Начелник управног округа је у оквиру прве тачке дневног реда реч дао представнику Ветеринарског  специјалистичког института Шабац, Слободану Максимовићу, спец. епизоотиологу, који је у свом излагању упознао присутне са природом болести и стању нодуларног дерматитиса и стању у Републици Србији. Навео је да је ово тропска болест која је стигла из Африке, 2015. године појавила се у Туској, 2015. у Грчкој а ове године у Бугарској, Македонији и сад се појавила и у Србији. Болест је вирусног порекла и лека нема, а обољева само стока. Не преноси се на људе и друге животиње већ само на говеда и сродне врсте. Превентива постоји, а то је вакцина, која се већ користи у угроженом подручју а у наредном периоду користиће се и на другим подручијима која могу бити угожена. Болест је векторски преносива преко комараца, мува и инсеката. Треба сузбијати векторе, затим штити објекте мрежицама, средствима за уништавање инсеката и на други начин. Друга мера је уклањање извора заразе, тј. убијање животиња које су заражене, закопавање лешева или уклањаање у кафилеријама. Затим је говорио о манифестацијама болести. У складу са стањем на терену и појаве болести поступа се у складу са правилником о поступању у оваквим ситуацијама. У складу са тим формиран је Национални кризни штаб а затим и регинонални кризни штабови. У све су укључени ветеринарске станице и друге надлежне службе. 
Затим је реч добио Драган Живановић, шеф ветеринаске инспекције, који је у свом излагању навео да су они од првих дана укључени у превенцију нодуларног дерматитиса. Навео је да је одмах одржан састанак са свим ветеринарским станицама и да је организовано дежурство. Извршена је контрола фарми, подељени су флајери, наложене мере дезинсекције и дератизације. Прегледане су све животиње које су дошле са угроженог подручја. Одржан је састанак са полицијом на коме је договорена пооштрена контрола промета стоке на пунктовима. Од 01.07. биће затворене све пијаце на подручју округа, у којима се врши трговина говедима. Посебно је нагласио да треба вршити појачану контролу продаје стоке ван пијаца на територији општине Уб и града Ваљева. Затим је говорио о организацији кризног центра под његовом руководством у коме су чланови поред њега, представници ветеринаскрих станица, органи локалне саомуправе и полиције као и представник одељења сектора за ванредне ситуације. Апеловао је на локалне самоуправе да доставе имена руководилаца служби који обављају одређене послове за превентиву болести. Навео је да треба одредити места где ће се закопавати угинуле животиње. На крају је захтевао да градске и општинске власти појачају превентивне мере које се односе на дезинсекцију и дератизацију, као и на уклањање смећа.
Затим је реч добила др Бранка Михољчић, која је у свом излагању навела да је санитарна инспекција донела решења на почетку године о наложеним мерама дератизације и дезинсекције у свим општинама, као и да су те мере извршене од стране локалних самоуправа. Говорила је о потреби да привредна друштва, правна и физичка лица треба да појачају мере у чишћењу и сузбијању инсеката и да ће у исто време бити и појачан инспекцијски надзор над објектима контроле. Саставни део записника је извештај санитарне инспекције о спроведеним мерама дезинскеције и дератизације.
Затим је реч добио Милан Михаиловић, начелник одељења за ванредне ситуације. Он је у свом обраћању скенуо пажњу на решење којим је формиран републички и регионални штабови, док локалне самоуправе треба да формирају своје локалне штабове и доставе их Регионалном кризном центру. Задатак локалних штабова биће праћење стања на терену и обавештавање регионалног штаба и начелника округа.
Дискусије о овој тачки дневног реда више није било.

2. На основу предходне тачке начелник је предложио да се донесу следећи закључци:
1. До среде, 29.06.2016 године све локалне самоуправе да формирају и учине оперативним локални кризни центар, који ће одмах почети са радом и редовно извештавати регионални кризни центар и начелника Колубарског управног округа; 

2. Све јединице градске и локалних самоуправа да одреде место за сахрањивање убијених, заражених животиња и о томе одмах обавесте Регионални кризни центар и ветеринарску инспекцију;
3. У току дана регионалном кризном центру да буду достављени: 
- преглед субјеката система заштите и спасавања са подручја Колубарског управног округа и 

- извештај о до сада превентивном спровођењу мера дезинсекције и дератизације;

4. Да локалне самоуправе планирају средстава локалним кризним центрима за спровођење мера дератизације и дезинсекције и да се њима промптно доставе упутства и дописи до сада пристигли у стручну службу Колубаркског управног округа;
5. Пољопривредна саветодавна и стручна служба Ваљево да настави са обавештавањем пољопривредних газдинстава о нодуларном дерматитису;
6. Ветеринаркса и тржишна инспекција у координацији са полицијском управом Ваљево да појачају контролу промета говеда на територији Колубарског управног округа и да о надзорима редовно извештавају Регионални кризни центар и начелника Колубарског округа;

7. Обавезују се јединице локалне самоуправе да до 04.07.2016 године доставе извештај о предузетим мерама по наведеним закључцима, са предлозима за унапређење рада локалног и Регионалног кризног центра.

Начелник је ставио закључке на гласање и исти су су једногласно усвојени.
3. Под овом тачком питања и предлога није било. 

Седница је завршена у 11.00 сати.

                                                                                       Записник  водио,

                                                                                       Драган Јанковић с.р.
